Document ID: /roh_data/filtered/fineweb-2-filterrobots_roh.jsonl.gz/57081

Pervia dal enviern migaivel èn blers pumers gia vid flurir ed autras plantas stattan curt avant la fluriziun. Quella saja quest onn radund trais emnas pli baud che auters onns di Marco Frei, cussegliader da puma al Plantahof a Landquart. Las temperaturas fraidas dals ultims dis sajan perquai stadas suboptimalas. La notg sajan las temperaturas crudadas sut minus 4 grads. Quai è la temperatura heiclia per la flur da las plantas.
Prognostitgar tge influenza che las temperaturas fraidas dals ultims dis han la fin finala sin la puma, na sa Marco Frei betg. Il cussegliader da puma spera dentant ch'i vegn bainspert puspè pli chaud.